b'\n_START_ARTICLE_\nEdvard Westman\n_START_PARAGRAPH_\nGustav Edvard Westman (f\xc3\xb8dt 16. maj 1865 i G\xc3\xa4vle, d\xc3\xb8d 23. september 1917 i Kapellsk\xc3\xa4r) var en svensk billedkunstner, kendt for friluftsmaleri og forbindelsen til skagensmalerne samt \xc3\x96nningebykolonien p\xc3\xa5 \xc3\x85land._NEWLINE_Edvard Westman var s\xc3\xb8n af grossist Johan Ludwig Westman og Emma Elisabeth Westman (f\xc3\xb8dt Holmstr\xc3\xb6m). Han studerede kunst p\xc3\xa5 Kunstakademiet i Stockholm i 1882\xe2\x80\x9383 og var elev af Oscar T\xc3\xb6rn\xc3\xa5. Senere studerede han videre i D\xc3\xbcsseldorf og Paris._NEWLINE_Han fik en vis succes ved Parisersalonerne, men hjemme i Sverige vandt det franskinspirerede friluftsmaleri i stor skala ikke megen h\xc3\xa6der, hvor hans kunstneriske udtryk allerede var begyndt blive umoderne pga nationalromantikkens gennembrud. I Finland havde han st\xc3\xb8rre succes og han boede nogle \xc3\xa5r i \xc3\x85bo, hvor han var l\xc3\xa6rer ved Finsk kunstforeningens ritskola 1893\xe2\x80\x9394 og 1896. Westman var ogs\xc3\xa5 med i den kunstnerkoloni som var opst\xc3\xa5et omkring Victor Westerholm i \xc3\x96nningeby p\xc3\xa5 \xc3\x85land. Han var meget produktiv der og meget af hans efterladte produktion viser motiver fra \xc3\x85land. Et af billederne blev solgt til den russiske zar Alexander III. Formodentligt lokkedes Edvard Westman til \xc3\x96nningeby af Hanna R\xc3\xb6nnberg. De to var forlovede i en \xc3\xa5rr\xc3\xa6kke, men blev aldrig gift. Sammen rejste de til Skagen i 1888, hvor de blev taget godt imod af kunstnerkolonien der. Frem til \xc3\xa5rhundredeskiftet fortsatte Westman dog lejlighedsvist med at bes\xc3\xb8ge \xc3\x85land._NEWLINE_I sine senere \xc3\xa5r fors\xc3\xb8gte han sig med grafik, som han havde l\xc3\xa6rt af Axel Talbjerg 1904. Senare bosatte han sig i Kapellsk\xc3\xa4r, hvor han d\xc3\xb8de i 1917._NEWLINE_Edvard Westman er repr\xc3\xa6senteret i samlingerne i bl.a. \xc3\x96nningebymuseet, L\xc3\xa4nsmuseet G\xc3\xa4vleborg, \xc3\x85bo konstmuseum og Skagens Kunstmuseer.'